एकटा महिला डाक्टरसँ" डाक्टर साहेब कने अल्ट्रासाउण्ड कऽ दिअ । "
डाक्टर बाजल "किए बेटी नै सोहाइत अछि की ? जँ भ्रुण हत्या चाहैत छी तँ हम नै करब । "
ओ महिला कने हड़बड़ाइत बाजल "नै नै, हमर खानदानमे बेटी नै अछि । बेटीये चाही । " ओकर मुखारबिन्दपर झूठ झलकि रहल छल । बात बढ़बैत "जँ बेटी हएत तँ दूना फीस देब । "
दूना फीस सूनि लोभ वस डाक्टर झूठ कहलकै जे बेटीये अछि ।
 किछु दिन बाद ओ महिला बच्चा खसा लेलक । एहि क्रममे माए बनबाक क्षमतो नै बचलै । तखन पता चललै जे असलमे भ्रुण बेटेक छलै । आँखि नोरा गेलै । आब जीवन भरि निःसन्तान रहबाक दुख जीवाक ताकत खतम कऽ देने छलै । झूठ आ हत्याक बड भारी परिणाम भेटलै ओकरा । 